b"\n_START_ARTICLE_\nRino Alessi\n_START_SECTION_\n\xc5\xbdivljenje in delo\n_START_PARAGRAPH_\nRodil se je v kraju Cervia v pokrajini Ravenna. U\xc4\x8ditelji\xc5\xa1\xc4\x8de je obiskoval v Forlimpopoli skupaj z Benitom Mussolinijem. Po kon\xc4\x8dani \xc5\xa1oli je bil nekaj let u\xc4\x8ditelj, potem pa se je posvetil novinarstvu. Sodeloval je predvsem pri takratnih socialisti\xc4\x8dnih \xc4\x8dasopisih Avanti in Resto del Carlino. V letih 1911\xe2\x88\x921916 je urejal Il Giornale del Mattino v Bologni. Leta 1916 pa se je kot prostovoljec bojeval na Kalvariji (ital. Monte Calvaria) 240 mnm visokem gri\xc4\x8du nad Podgoro (ital. Piedimonte del Calvario) pri Gorici. Kmalu nato pa so ga poklicali v vojni tiskovni urad. Od novembra 1919 do kapitulacije Italije 1943 je bil urednik tr\xc5\xbea\xc5\xa1kega lista Il Picolo, po letu 1946 pa urednik lista Il Giornale di Trieste. Napisal je ve\xc4\x8d dramskih del, ki so jih igrale vidnej\xc5\xa1e italijanski gledali\xc5\xa1ke skupine. Njegovi igri je uprizorilo tudi ljubljansko Slovensko narodno gledali\xc5\xa1\xc4\x8de; prvo Carerina de'Medici (prevod Pavel Golia) leta 1941, drugo Il caso del dottori Hirn (prevod D. Svetina) pa 1942. Poleg dram je napisal \xc5\xa1e ve\xc4\x8d drugih del. Vrsta njegovih poro\xc4\x8dil s fonte v 1. svetovni vojni ni iz\xc5\xa1la v tisku. Iz tega gradiva je 1966 izdal knjigo Dell'Isonzo al Piave, ki odkriva ozadje dogodkov na dolo\xc4\x8denem odseku fronte (poraz pri Kobaridu v 12. so\xc5\xa1ki bitki). Alessi je bil kot urednik Picola velik nasprotnik vsemu, kar je bilo slovenskega."